Държавен вестник, бр. 18, 2004 г., стр. 64

С Т Р .  64
Д Ъ Р Ж А В Е Н   В Е С Т Н И К
Б Р О Й  18
МИНИСТЕРСТВА
И ДРУГИ ВЕДОМСТВА
МИНИСТЕРСТВО
НА ЗЕМЕДЕЛИЕТО И ГОРИТЕ
НАРЕДБА № 5
от 5 февруари 2004 г.
за производство и търговия на горски репро-
дуктивни материали
Г л а в а  п ъ р в а
ОБЩИ ПОЛОЖЕНИЯ
Чл. 1. С тази наредба се определят:
1. изискванията при производство и търговия
на горски репродуктивни материали, предназна-
чени изцяло или отчасти за лесовъдски цели;
2. държавните органи и техните правомощия
при осъществяване на контрол върху производ-
ството и търговията на горски репродуктивни
материали.
Чл. 2. Наредбата се прилага за репродуктив-
ни материали от дървесните видове и техните
изкуствени хибриди, включени в списъка по
приложение № 1.
Чл. 3. (1) Изискванията на тази наредба не
се отнасят за горски репродуктивен материал—
посадъчен материал или части от растения,
предназначени за:
1. нелесовъдски цели;
2. износ или реекспорт в страни, които не са
членки на Европейския съюз.
(2) Когато репродуктивният материал не е
предназначен за лесовъдски цели, той трябва
да носи етикет или да бъде придружен от доку-
мент, удостоверяващ съответствието му с изиск-
ванията за неговото използване.
(3) При отсъствието на изисквания за използ-
ването на репродуктивния материал по ал. 2,
както и в случаите, когато производителят или
доставчикът работят с материали, предназна-
чени както за лесовъдството, така и за други
цели, на материалите за нелесовъдски цели се
поставя етикет, съдържащ текста: “Предназна-
чен за нелесовъдска цел”.
Г л а в а  в т о р а
ПРОИЗВОДСТВО НА ГОРСКИ РЕПРОДУК-
ТИВНИ МАТЕРИАЛИ
Чл. 4. (1) Производството на репродуктивни
материали от дървесни видове и техните изкуст-
вени хибриди, включени в приложение № 1,
може да се осъществява само от одобрени и
регистрирани в регистър на горската семепро-
изводствена база (приложение № 2) базови из-
точници. Базовите източници отговарят на след-
ните минимални изисквания:
1. за добив на репродуктивен материал от
категория “идентифициран”—съгласно прило-
жение № 3;
2. за добив на репродуктивен материал от
категория “селекциониран”—съгласно прило-
жение № 4;
3. за добив на репродуктивен материал от ка-
тегория “окачествен”—съгласно приложение № 5;
4. за добив на репродуктивен материал от
категория “изпитан”—съгласно приложение № 6.
(2) Базовите източници се одобряват и от-
менят от началника на НУГ по предложение на
горските семеконтролни станции (ГСС), соб-
ствениците на гори, лицата, които извършват
лесоустройственото проектиране, Лесотехни-
ческия университет (ЛТУ) и Института за гора-
та (ИГ) при БАН при спазване на следния ред:
1. предложенията по ал. 2 за дървета и насаж-
дения се правят с карнет (приложение № 7), а за
семепроизводствени градини, родители на фа-
милия, клонове и клонови колекции се предста-
вя цялата документация, необходима за одобре-
ние съгласно изискванията по приложение № 5;
2. предложенията по ал. 2 се изпращат до НУГ
чрез ГСС и се разглеждат от комисия, назначена
със заповед на началника на НУГ или упълно-
мощено от него лице, в състав: представители на
Национална комисия по горска селекция и се-
мепроизводство (НКГСС), ГСС, лесозащитна
станция, регионално управление на горите (РУГ),
държавно лесничейство (ДЛ) или държавна ди-
вечовъдна станция (ДДивС), лицата, които из-
вършват лесоустройственото проектиране (ко-
гато се извършва лесоустройствена ревизия), и
собственика на гората; председател на комиси-
ята е представителят на ГСС; комисията изгот-
вя протокол (приложение № 8) с предложение
до началника на НУГ за решение;
3. в 7-дневен срок от получаване на протоко-
ла по т. 2 началникът на НУГ се произнася по
предложението, както следва:
а) одобрява (отменя) базовия източник при
положително становище на комисията по т. 2;
б) постановява мотивиран отказ при отри-
цателно становище на комисията по т. 2.
(3) Държавното лесничейство (ДДивС) съв-
местно с ГСС изготвя за всеки одобрен базов
източник паспорт в три екземпляра ( приложе-
ние № 9), от който по един екземпляр за ДЛ/
ДДивС, ГСС и собственика на гората. В пас-
порта ежегодно се вписват добитите репродук-
тивни материали, извършените измервания и
дейности.
(4) Регистрацията на базови източници, на-
ходящи се в границите на горския фонд, в наци-
онални паркове, резервати, земеделски земи и
населени места, се извършва от ДЛ/ДДивС, в
чийто район на дейност или административно
деление попадат.
Чл. 5. (1) С цел запазване на генетичния фонд,
използван в лесовъдството, и изхождайки от
развитието на консервацията “in situ”, начал-
никът на НУГ може да разреши производство-
то и търговията на определени количества ре-
продуктивен материал от източници, отклоня-
ващи се от минималните изисквания, когато
техният произход е адаптиран към регионални-
те условия и е застрашен от изчезване.